SERVICEERKLÆRING
HJEMMEBASERTE TJENESTER

Røst KOMMUNE

Serviceerklæringer Hjemmebaserte tjenester
Forord:
Røst Kommune har som et overordnet mål å opprettholde og videreutvikle et helhetlig omsorgstilbud og en god hjemmetjeneste, slik at den enkelte kan bo hjemme så lenge som mulig med tilstrekkelig grad av trygghet.
Hjemmebaserte tjenester skal ivareta brukere i sitt hjem med bistandsbehov, helsefaglig og praktisk oppfølging. Tjenestetilbudet skal utformes i samarbeid med brukeren og det skal legges vekt på hva brukeren mener.
Tjenestetilbudet skal gjenspeile kvalitetsmål som er beskrevet i Helse og sosial direktoratets veileder (IS- 1332) for psykisk helsearbeid i kommunene:
•	Forebygging, mestring og stimulering til å ta ansvar for eget liv.                                       
•	Tilgjengelighet, trygghet og forutsigbarhet.
•	Brukermedvirkning, mulighet til å velge
•	Kunnskap og faglig innhold i tjenestene
•	Tillit og respekt
•	Samhandling og god ressursutnyttelse
Alle ansatte skal arbeide etter disse kvalitetsmålene.  Dette forplikter alle ansatte å utføre tjenester på en rettmessig og respektfull måte.
Serviceerklæringen vil være nyttig i forhold til samarbeidet med deg som bruker. Dersom du har synspunkter og forslag til forbedringer av vår service, vil vi gjerne at du tar kontakt med oss. Dine erfaringer er vår beste kilde til å vite hvordan vi skal forbedre vår service.
Generelle opplysninger
Formål med tjenestene:                                                                                                                                          Røst kommunen skal ha et helhetlig omsorgstilbud der den enkelte kan bo hjemme så lenge som mulig.
Hvem får tjenestene:                                                                                                                                                Alle som bor eller midlertidig oppholder seg i kommunen har rett på nødvendige helsetjenester. De som ikke kan dra omsorg for seg selv, eller som er helt avhengig av praktisk eller personlig hjelp for å greie dagliglivets gjøremål, kan få innvilget hjemmebaserte tjenester.
Hvordan få tjenestene:                                                                                                                              Henvendelse rettes til hjemmebaserte tjenester i Røst Kommune. Henvendelse kan skje både muntlig og skriftlig. Søknad om hjemmebaserte tjenester kan fremsettes av bruker selv, pårørende, fastlege, institusjoner, VOP, sykehus, etc.
Helst ønsker vi at du søker på eget skjema som du får ved henvendelse til oss eller servicekontoret på rådhuset. Etter mottatt søknad vil søker få en henvendelse om vurderingsbesøk snarest og senest innen 2 uker. Hjemmebaserte tjenester kan ut fra vurderinger tildeles umiddelbart.
Det innhentes opplysninger for å kunne gjøre en helhetlig og faglig vurdering av søknaden. På vurderingsbesøket kartlegges det hvilken hjelp som er nødvendig.
Lovgrunnlag
De faktiske forhold vurderes opp mot bestemmelser i lov. De viktigste lover som regulerer vår virksomhet er:
•	Lov om kommunale helse- og omsorgstjenester                                                                                                        Lov om sosiale tjenester i Nav.                                                                                                                      Pasientrettighetsloven                                                                                                                  Helsepersonelloven                                                                                                                               Forvaltningsloven                                                                                                                                                         
Taushetsplikt                                                                                                                                                               Lov om pasientrettigheter gir brukerne rett til vern mot spredning av opplysninger om helsemessige og andre personlige forhold. Alle ansatte i hjemmebaserte tjenester har taushetsplikt etter sosialtjenesteloven og forvaltningsloven.
Helsepersonell har i tillegg taushetsplikt jfr. Lov om helsepersonell.
Helsepersonell har samtidig opplysningsplikt under visse omstendigheter til for eksempel; Tilsynsmyndigheter, nødetater, sosial - og barnevernstjenesten jfr. Helsepersonelloven.
Rett til brukermedvirkning                                                                                                                                     Part i saken, dennes pårørende eller hjelpeverge har krav på å få gi sine synspunkter og ønsker til kjenne når hjelpebehovet vurderes. Saksbehandler på sin side, må innhente nødvendige opplysninger som gjør det mulig å ta stilling til om vilkårene for å ha rettskrav på tjenester kan ansees som oppfylt. Søkerens synspunkter skal vektlegges i tjenestetilbudet.
Rett til å se sakens dokumenter                                                                                                                               Du har som hovedregel rett til å gjøre deg kjent med alle dokumenter i din sak. Innsynsretten gjelder både når en sak er under vurdering, når vedtaket er fattet og når det pågår et løpende tjenesteforhold.
Klage og klagebehandling                                                                                                                                 Dersom du ønsker å klage på vedtaket / tjenestetilbudet er klagefristen 3 uker fra vedtaket er mottatt. Klagen sendes til hjemmebaserte tjenester i Røst og du vil få nødvendig  råd og veiledning dersom du ønsker det. Det vil bli foretatt ny saksutredning. Klagen kan eventuelt behandles videre av Helsetilsynet i fylket eller Fylkesmannen.
For mer informasjon, råd og veiledning:                                                                                                             Røst Hjemmebaserte tjenester tlf: 760 50531 / 915 79690.
PRAKTISK BISTAND / OPPLÆRING I PRAKTISK BISTAND
Formålet med tjenesten                                                                                                                     Hjemmebaserte tjenester har som mål:
•	At bruker skal kunne bo i egen bolig
•	Å sikre brukeren praktisk bistand / opplæring
•	At brukeren skal greie mest mulig selv
•	Å forebygge forverring av livssituasjonen
Hvem får tjenesten?                                                                                                                                                   De som ikke kan dra omsorg for seg selv, eller som er helt avhengig av praktisk eller personlig hjelp for å greie dagliglivets gjøremål, kan få innvilget denne tjenesten. All hjelp tildeles etter streng individuell vurdering hvor det tas utgangspunkt i brukerens situasjon og hva brukeren greier selv.
Hensyn som blir tatt:
•	Husstandmedlemmer
•	Tilgang på privat hjelp
•	Boligens egnethet i forhold til funksjonsevne
•	Søkerens evne til å forflytte seg
Hva omfatter tjenesten?                                                                                                                                 Opplæring via trening, råd og veiledning for at bruker skal kunne bo i egen bolig.
•	Hjelp ved måltider / mattilberedning
•	rengjøring i bolig med støvtørking og gulvvask
•	sengeskift
•	vask av klær
•	oppvask
Renhold utføres kun i de rom brukeren oppholder seg og når brukeren er hjemme.
Det ytes i hovedsak ikke hjelp til:
•	lufting /teppebanking av store gulvmatter
•	rundvask og vindusvask
•	skifte gardiner
•	innkjøp
•	baking
•	hagearbeid
•	bæring av brensel
•	snømåking
•	kjøring og / eller følge til og fra lege
Det gis ikke hjelp til rengjøring:
•	På faste helligdager, på bevegelige helligdager legges tjenesten til nærmeste virkedag.
•	Ved ferieavvikling og sykefravær der det er vanskelig å skaffe vikar.
•	Når brukeren er bortreist
•	Når brukeren har besøk av pårørende som kan ta del i rengjøringen
Hvordan få tjenesten?                                                                                                                                        Søknad sendes til hjemmebaserte tjenester i Røst. Hvis noen skal søke på vegne av andre, må den som har hjelpebehovet være kjent med søknaden og gitt fullmakt til den.
Innen 2 uker vil søker motta bekreftelse på at søknad er mottatt
Vurderingsbesøk avtales innen to uker etter at avdelingsleder har mottatt søknad
Svar på søknad skal foreligge i form av vedtak senest tre uker etter kommunen mottok søknad.
Ved innvilget hjelp vil det i vedtaket opplyses om antall timer som tildeles og hyppigheten
Skriftlig avtale lages mellom bruker og tjenesteyter om oppgaver som skal utføres
Ved endret situasjon vil ny vurdering bli foretatt. Tjenesten revurderes fortløpende
Bruker får hjemmejournal med aktuelle opplysninger som skal ligge i hjemmet så lenge bruker mottar kommunale hjemmetjenester
Bruker må sørge for tilgjengelighet til boligen, nødvendig utstyr til rengjøring og gi beskjed hvis en er bortreist eller har pårørende hjemme.
Ved tildeling av tjeneste vil brukeren få tildelt en primærkontakt, denne er brukerens kontaktperson og bindeledd mellom bruker og tjenesten forøvrig.
Pris                                                                                                                                                                            Prisen reguleres etter den samlede husstands årsinntekt. Kommunestyret vedtar betalingssatsene årlig.
•	Det må betales for den avtalte tiden, dersom brukere unnlater å gi beskjed om at de ikke skal ha hjemmehjelp den aktuelle dagen.
HJEMMESYKEPLEIE
Formål:                                                                                                                                                                           De som har akutt eller kronisk sykdom/funksjonshemming skal få tilbud om hjemmesykepleie i eget hjem der det er et behov og anses som nødvendig. Tjenesten skal arbeide forebyggende for å fremme helse og egenomsorg.
Hjemmesykepleie har som mål:
•	Gi behandling omsorg og pleie
•	At brukeren skal greie mest mulig selv
•	At bruker skal bli minst mulig avhengig av hjelp
•	Å forebygge forverring 
Dette forebygges ved å stimulere bruker til å gjøre de oppgaver vedkommende har ressurser til å greie selv. Hjemmesykepleien utfører derfor ikke oppgaver bruker greier selv.
Hvem får tjenesten:
Bruker skal gis mulighet til å ivareta sin egenomsorg og sine grunnleggende behov. Det gis bistand til  personlige behov bruker ikke selv klarer.
Eksempel:
•	Personlig stell/ hygiene / toalettbesøk 
•	Kartlegging og tilrettelegging av hjelpetiltak i hjemmet
•	Sykepleiertekniske oppgaver
•	Stell av sår, der bruker ikke er i stand til å komme seg til legekontor
•	Hjelp med medisiner
•	Tilsyn, observasjon og utredning av behov
•	Støttesamtaler og miljø- terapi / arbeid
•	Hjelp til søknader og veiledning knyttet til tjenester, vedtak og vurderinger.
Hjemmebaserte tjenester trekker inn andre fagfolk der det er nødvendig
Det gis i hovedsak ikke hjelp til:
•	blodprøver/ vaksiner, kun i de tilfeller bruker ikke får utført det på annet vis.
•	følge til lege, tannlege, frisør og andre
Hjemmesykepleien kan sjelden inngå avtale om et bestemt klokkeslett for besøket, men kan avtale omtrentlig tidspunkt. Hjemmesykepleien vil informere per telefon hvis et besøk blir svært forsinket (mer enn en time), eller at hjelpetilbudet må flyttes til annen dag. Dette kan være aktuelt i forbindelse med høytider.                                                                                                                                                  Hjemmesykepleien er avhengig av at det er fremkommelig til huset. Bruker må være villig til å installere hjelpemidler i hjemmet sitt til hjelp for seg selv og for å hindre arbeidsskader hos de som skal hjelpe. Bruker må erkjenne at hjemmet vil bli våre ansattes arbeidsplass og at disse har sine rettigheter m.h.t til tilrettelegging av arbeidsmiljø. Bruker må respektere at våre ansatte har taushetsplikt og av den grunn ikke kan diskutere andre brukere.
Pris                                                                                                                                                                                Det beregnes ikke egenandel for hjemmesykepleie.
MATOMBRINGNING
Formål med tjenesten                                                                                                                                                 Sikre tilfredsstillende ernæring til de som bor i eget hjem og ikke klarer å lage middag selv.
Hvem får tjenesten?
•	Eldre, funksjonshemmede som ikke klarer å lage middag selv.
•	Tjenesten er underlagt behovsvurdering av hjemmetjenesten. Tilbudet kan gis i en kort periode (eks ved sykdom) eller over en lengre periode
HVA OMFATTER TJENESTEN?                                                                                                       Tjenesten omfatter levering av middagsporsjoner for inntil 7 dager i uken. Maten tilberedes på Røst sykehjem og leveres hjemme hos bruker av ansatte i hjemmebaserte tjenester. Det gjøres avtale om hvor mange ganger per uke brukeren får matombringing. Brukeren må selv avbestille tjenesten dersom en ikke ønsker middag for et tidsrom.   Det er kun brukere som har avtale om matlevering som kan få dette tilbudet.  Tilbudet gjelder ikke for pårørende og andre tilfeldige besøkende i brukers hjem.                                                                                                                        
HVORDAN FÅ TJENESTEN?                                                                                                                  Skriftlig søknad sendes Røst Hjemmebaserte tjenester. Hjemmebaserte tjenester vil etter mottatt søknad gjøre en behovsutredning. 
Pris.                                                                                                                                                               Det betales for antall porsjoner som blir levert, prisen blir regulert årlig og vedtas av kommunestyret.                                                                                                                                                                                                                        

Serviceerklæringen er vedtatt av kommunestyret 23.05.2013 
Ole Bakkejord                                                                                                                                                  Enhetsleder Helse og omsorg